Baldvin Þór Magnússon hljóp í úrslitum í 3000 metra hlaupi á HM í frjálsum íþróttum innanhúss í Belgrad í morgun. Hann var töluvert frá sínum besta tíma.
Baldvin Þór varð fjórtándi af þeim 14 sem kláruðu í úrslitum í 3000 metra hlaupi. Hann var talsvert frá sínum besta tíma þegar hann hljóp á 8 mínútum og 4,77 sekúndum. Í undanrásum á föstudag hljóp hann á 7 mínútum, 49,34 sekúndum. Selemon Berega frá Eþíópíu fékk gull þegar hann hljóp á 7 mínútum og 41,38 sekúndum. Yulimar Rojas frá Venesúela setti heimsmet í þrístökki kvenna innanhúss. Hún stökk þá 15,74 metra og bætti eigið heimsmet í greininni um 31 sentímetra en hún á líka heimsmetið utanhúss.
Seinni útsending frá mótinu hefst klukkan fjögur í dag í beinni útsendingu á RÚV tvö.
Haukar eru bikarmeistarar kvenna í körfubolta annað árið í röð. Haukar lögðu Breiðablik að velli með sjö stiga mun í úrslitaleiknum í gærkvöldi. Helena Sverrisdóttir var stigahæst hjá Haukum með 29 stig og 15 fráköst.
Sagði Helena Sverrisdóttir. Þá tryggði Stjarnan sér bikarmeistaratitilinn í karlaflokki í sjötta sinn. Stjarnan hafði betur gegn Þór frá Þorlákshöfn í úrslitum.
Sagði Hilmar Smári Henningsson leikmaður Stjörnunnar. Hlynur Bæringsson var sömuleiðis ánægður að leik loknum.
Bardagaíþróttamaðurinn Gunnar Nelson sneri aftur til keppni í í gærkvöldi eftir tveggja og hálfs árs hlé. Hann mætti Japananum Takashi Sato. Gunnar vann allar þrjár lotur bardagans og niðurstaðan var yfirburðarsigur Gunnars 30-29.

Hlauparinn Baldvin Þór Magnússon hafnaði í fjórtánda sæti í úrslitum 3000 metra hlaups á HM í frjálsum íþróttum innanhúss í morgun.